# **Vejledning i kultur- og samfundsfag**

# Eksamen i kultur- og samfundsfag

# Som afslutning på din undervisning i historie, religion og samfundsfag skal du op til en mundtlig eksamen i de tre fag. Eksamen varer **30 minutter** med votering. Det er en flerfaglig eksamen, og det betyder at ved eksamensbordet sidder du, dine lærere fra de tre fag og en censor fra skolen.

# Ca. 2 uger før eksamen trækker du i en lille gruppe **et eksamenssæt**. Det er en samling bilag på ca. 6-8 normalsider. Du skal nu bruge den undervisning du har modtaget til at lave en undersøgelse på baggrund af materialet i dit eksamenssæt. Du skal stille spørgsmål. Først et stort spørgsmål, **en problemformulering,** som du mener eksamenssættet overordnet handler om. Derefter et spørgsmål for hvert fag, **en problemstilling**. Hvordan kan de enkelte fag hver især hjælpe dig til at svare på det store spørgsmål? Bagefter besvarer du disse spørgsmål.

Til eksamen skal du lave en mundtlig **præsentation på ca. 6-8 minutter** af din undersøgelse - altså dit skriftlige produkt. Derfor er det vigtigt, at du laver dit skriftlige produkt, så det giver mening for dig.

|  |
| --- |
| Tip til problemformulering og problemstillinger  Den sværeste del er at stille spørgsmål. Hjælp dig selv ved at læse teksterne grundigt. Gerne flere gange. Hjælp dig selv ved at prøve at besvare de spørgsmål, som du stiller. Husk at du kan gå tilbage og ændre spørgsmålet. Drop ideen om, at du kan gå fra punkt A til punkt B til punkt C. Vær klar på at stille spørgsmål, prøve at svare, ændre dit spørgsmål og prøve at svare igen. |

# Krav til det skriftlige produkt:

Det skriftlige produkt skal have et omfang på 2-4 normalsider (en normalside er 2400 tegn) og skal indeholde:

* titel
* en flerfaglig problemformulering
* oversigt over de problemstillinger, der er arbejdet med
* en behandling af problemstillingerne ud fra:
  + den trukne opgaves bilag
  + begreber og viden fra alle tre fag
  + egen indsamlet empiri eller selvfundet supplerende fagligt materiale
* en samlet konklusion på arbejdet med problemformuleringen.

Du skal opfylde ovenstående krav for at få adgang til den mundtlige eksamen. Det gør du ved at bruge FHFs skabelon på de følgende sider.

**Skriftligt produkt til eksamen i Kultur- og samfundsfag**

|  |  |  |
| --- | --- | --- |
| Navn og klasse |  | |
| Vejledere | Historie |  |
| Religion |  |
| Samfundsfag |  |
| Titel | **Skriv navnet på det forløb dit eksamenssæt hænger sammen med.** | |
| En flerfaglig problemformulering | **Skriv et spørgsmål/en problemformulering, som du kan undersøge med udgangspunkt i dit eksamenssæt og i den undervisning du har modtaget.** | |
| Problemstillinger | Historie | **Hvordan kan historiefaget være med til at belyse problemformuleringen? Skriv et spørgsmål/ en problemstilling her.** |
| Religion | **Hvordan kan religionsfaget være med til at belyse problemformuleringen? Skriv et spørgsmål/ en problemstilling her.** |
| Samfundsfag | **Hvordan kan samfundsfag være med til at belyse problemformuleringen? Skriv et spørgsmål/ en problemstilling her.** |
| + Egen empiri eller selvfunden fagligt materiale + faget det anvendes i. | **Du skal finde materiale, som kan uddybe eller komme med andre vinkler til dit eksamenssæt. Det skal være relevant i forhold til din problemformulering. Det kan være artikler, interview, billeder, statistik mm.** | |

# Historie: Max 1 normalside

|  |  |
| --- | --- |
| Problemstilling | **Hvordan kan historiefaget være med til at belyse problemformuleringen? Skriv et spørgsmål/ en problemstilling her.** |
| Begreber og viden | **Inddrag relevant viden fra historieundervisningen, som passer til problemstillingen:**   * **Fx kronologi** * **Forskellige typer af årsagsforklaringer** * **Historiske begreber, fx ”Den lille” og ”Den store” historie.** * **Inddrag eventuelle kilder fra undervisningen.** |
| Analyse af anvendte bilag | **Præsenter den/de kilder i eksamensmaterialet, som kan besvare din historiefaglige problemstilling.**  **Når du præsenterer kilder, skal du:**  **a) Udvælge de vigtigste pointer**  **b) Vurdere i hvilket omfang det er relevant at inddrage den kildekritik, du har lavet** |
| Selvvalgt materiale | **Skal dit selvvalgte materiale inddrages i historiedelen?**  **Hvis ja, så skal du forklare hvordan materialet er med til at belyse problemstillingen og analysere materialet.** |
| Delkonklusion | **Lav en kort konklusion over, hvad du har fundet ud af i historiedelen (ca. 3 linjer). Konklusionen er et svar på din problemstilling.** |

# Religion: Max 1 normalside

|  |  |
| --- | --- |
| Problemstilling | **Hvordan kan religionsfaget være med til at belyse problemformuleringen? Skriv et spørgsmål/ en problemstilling her.** |
| Begreber og viden | **Inddrag relevant viden fra religionsundervisningen, som passer til problemstillingen:**   * **Fx religionens historiske udvikling og position i samfundet** * **Særlige kendetegn ved - og vigtige personer for religionen** * **Lave kildekritik: Har afsenderen en indefra/udefra synsvinkel - Er teksten funderet i tro og/eller praksis? (Myte og ritual) - Anvend gerne analysemodeller til fx ritualer** * **Anvende analysemodeller som fx fundamentalist/traditionel/moderne/sekulær** * **Civilreligion – kendetegn, myter og ritualer** |
| Analyse af anvendte bilag | **Præsenter den/de kilder i eksamensmaterialet, som kan besvare din religionsfaglige problemstilling.**  **Når du præsenterer religionskilder, skal du:**  **a) Analysere kilderne ud fra religionsfagets begreber og analysemodeller – husk at forholde dig objektivt til dem.**  **b) Udvælge de vigtigste pointer i teksten - og citere dem**  **c) Sammenlign med religiøse tekster (eller dele) fra pensum som er relevante** |
| Selvvalgt materiale | **Skal dit selvvalgte materiale inddrages i religionsdelen?**  **Hvis ja, så skal du forklare hvordan materialet er med til at belyse problemstillingen og analysere materialet.** |
| Delkonklusion | **Lav en kort konklusion over, hvad du har fundet ud af i religionsdelen (ca. 3 linjer). Konklusionen er et svar på din problemstilling.** |

# Samfundsfag: Max 1 normalside

|  |  |
| --- | --- |
| Problemstilling | **Hvordan kan samfundsfag være med til at belyse problemformuleringen? Skriv et spørgsmål/ en problemstilling her** |
| Begreber og viden | **Inddrag relevant viden fra samfundsfagsundervisningen, som passer til problemstillingen:**   * **Inddrag relevante begreber/teorier** * **Fx USA politiske system - forskel demokrater og republikanere - forskellige integrationsprocesser - socialisering, identitetsdannelse mv.** * **Inddrag kildekritik i det omfang i mener det er relevant** * **Fx er kilden tendentiøs - er belæggene underbygget ordentligt - hvor stammer kilden fra - hvilke eksperter bruges mv.** * **Inddrag andre relevante kilder fra samfundsfagspensum.** * **Perspektiver/inddrag evt. til andre forløb/andre dele af pensum** * **Det kunne fx være velfærdsmodeller, ideologier, økonomiske forklaringer mv.** |
| Analyse af anvendte bilag | **Præsenter den/de kilder i eksamensmaterialet, som kan besvare din samfundsfaglige problemstilling.**  **Når du præsenterer kilder, skal du udvælge den/de vigtigste pointer og belæg** |
| Selvvalgt materiale | **Skal dit selvvalgte materiale inddrages i samfundsfag?**  **Hvis ja, så skal du forklare hvordan materialet er med til at belyse problemstillingen og analysere materialet.** |
| Delkonklusion | **Lav en kort konklusion over, hvad du har fundet ud af i samfundsfagsdelen (ca. 3 linjer). Konklusionen er et svar på din problemstilling.** |

|  |  |
| --- | --- |
| Konklusion | * **Her opsummerer du/I, hvad du/I er kommet frem til i delkonklusionerne - husk at det samlet set gerne skulle give et ”svar” på problemformuleringen** * **Et ”svar” er IKKE en endelig konklusion på hvorfor noget er rigtig eller forkert mv. ”Svaret” er det som jeres gruppe er kommet frem til gennem jeres analysearbejde og her skal I jo helst have belyst fra flere synsvinkler.** * **En konklusion skal gerne fylde 10-15 linjer** |
| Litteraturliste | **Her skal du oplyse det materiale du har anvendt til besvarelsen fx:**   * **Kompendier** * **Dokumentarer/film** * **Eksamenssættet** * **Selvvalgt materiale** |

**Her vedhæfter du til sidst egen empiri eller selvvalgt materiale:**